5.12.2022 г.
BG
Официален вестник на Европейския съюз
C 463/21
Иск, предявен на 21 октомври 2022 г. — Комисия/Словакия (Дело C-668/22) (2022/C 463/28) Език на производството: словашки Страни Ищец: Европейска комисия (представители: B. Sasinowska, G. Wilms и R. Lindenthal) Ответник: Република Словакия Искания на ищеца — да се установи, че като не е взела необходимите мерки, за да постигне определени резултати, произтичащи от Регламент (ЕО) No 29/2009 (1) от 16 януари 2009 година за определяне на изисквания за услугите по осъществяване на линия за предаване на данни за Единното европейско небе, Словашката република не е изпълнила задълженията си по член 4, параграф 3 ДЕС във връзка с член 3, параграф 1 от Регламент (ЕО) No 29/2009, — Словашката република да бъде осъдена да заплати съдебните разноски.
Основания и основни доводи Съгласно член 3, параграф 1 от Регламент (ЕО) No 29/2009 доставчиците на ATS гарантират, че органите за ATS, които предоставят обслужване на въздушното движение във въздушното пространство, посочено в член 1, параграф 3 от Регламента, имат възможност да предоставят и извършват услугите по осъществяване на линия за предаване на данни, определени в приложение II към Регламента.
Услугите по осъществяване на линия за предаване на данни, определени в приложение II, са: възможност за начало на комуникации по линия за предаване на данни (DLIC), услуга по управление на комуникациите (ACM) на ATC, услуга по даване на разрешения и предоставяне на информация (ACL) на ATC и услуга по проверка на микрофона (AMC) на ATC.
В разрез с член 3, параграф 1 от Регламент (ЕО) No 29/2009 определеният от Словашката република доставчик на ATS не е гарантирал, че органите за ATS ще имат възможност да предоставят и извършват услугите по осъществяване на линия за предаване на данни, определени в приложение II към Регламента.
Към момента на изтичането на срока, определен в мотивираното становище, Словашката република не е взела всички необходими мерки по смисъла на член 4, параграф 3 ДЕС, така че определеният от нея доставчик на ATS да изпълни изискванията по член 3, параграф 1 от Регламент (ЕО) No 29/2009.
(1)
ОВ L 13, 2009 г., стр. 3.